Hækkun á hámarki einstaklingsstyrkja fræðslusjóða Stjórnir þeirra fræðslusjóða sem félagsmenn innan aðildarfélaga SGS eiga aðild að , þ.e. Landsmennt , Sjómennt , Ríkismennt , Sveitamennt og Starfsafl , samþykktu í desember sl. að hækka hámark einstaklingsstyrkja úr 100.000 kr. í 130.000 kr . Þar með hækkar einnig hámark á uppsöfnuðum rétti til styrks í 390.000 kr . Hækkunin tók gildi frá og með 1. janúar 2020 og gildir gagnvart því námi sem hefst frá og með þeim tíma . Meginhlutverk fræðslusjóðanna er að styrkja fræðslu og færni í atvinnulífinu á landinu öllu með það að markmiði að bæta árangur fyrirtækja og stofnana og auka ánægju og hæfni starfsfólks . Það helsta sem sjóðunum er ætlað að sinna eru ýmisskonar stuðningsverkefni og þróunar og hvatningaraðgerðir í starfsmenntun , styrkja rekstur námskeiða og nýjungar í námsefnisgerð og veita einstaklingum , stéttarfélögum og fyrirtækjum styrki vegna starfsmenntunar .